স্পোর্টস রিপোর্টার: ২০০৯ থেকে ২০১৬ পর্যন্ত জাতীয় দলের কোচ হয়ে দায়িত্ব পালন করেছেন সাইফুল বারী টিটু। কখনও সহকারী কোচ কিংবা মূল দায়িত্বে ছিলেন। আসন্ন সাফকে ঘিরে তৈরি হওয়া এই বাংলাদেশ দলকে অনেক কাছ থেকেই দেখেছেন। জেমি ডের দল দেখে তার মত, ‘এই বাংলাদেশের ওপর ভরসা রাখা যায়।’ এমন প্রত্যাশার মাত্রা বাড়িয়ে দেওয়ার পেছনে প্রভাবক এবারের এশিয়াডে বাংলাদেশের পারফরম্যান্স। টিটুও মনে করছেন তেমনটা, ‘এশিয়াডে দল ভালো করেছে, লড়াকু মনোভাব দেখা গেছে। যদি এমন ধারা ধরে রাখা যায় তাহলে অবশ্যই সাফে ভালো ফল করা সম্ভব। আর দেশের মাঠের সুবিধা তো থাকবেই।’এবারের সাফে বাংলাদেশের গ্রুপে আছে ভুটান, নেপাল ও পাকিস্তান। আর এই গ্রুপ নিয়েই খুব চিন্তিত টিটু, ‘বাংলাদেশের জন্য গ্রুপটা কঠিন। গ্রুপ সঙ্গী হিসেবে থাকা নেপাল ও পাকিস্তানকে ভালো দল মনে হচ্ছে টিটুর। তাই আসন্ন টুর্নামেন্ট বাংলাদেশের জন্য চ্যালেঞ্জিং হবে বলেই ধারনা বাংলাদেশের সাবেক কোচের, ‘নেপাল ভালো দল।